114 SENESCHAUCIE 



grant gelee a donkes soit porcherie fete en marais ou en boys 

 ou les pors isoient nuyt e iour e donkes quant les troyes vnt 

 purceus oue les plus febles porz soient chace as maners e 

 soient sustenu des eschetes tant com la forte gelee dure ele 

 mau tens e puys rechaces arire as autres ' e si il nyad boys, 

 niareys, ne sauagine, ou les pors se pount sustenir sanz tot 

 estre sustenu de la grangre. Nul porcher ne pork ne seit 

 au maner for tant solement 2 ke peussent estre sustenuz en 

 aust del estoble e des eschetes de grange e quant lem bat 

 les blez pur vendre e ausi tost com il sont en bon point e 

 amendez soient venduz kar ky ke veut sustenir les pors 

 par an tot des costages de la grange e acunter les costages 

 a la liureison des pors e 3 del porchir ensemblement oue les 

 damages ke il font par an de blez dews tant plus perdra 

 ke il ne gaignera e ce put lem legirement ver ky acunter 

 voudra. 



Le office del beeohie. 



Chescun berchir deit trouer bon plegges de respondre 

 de ses fez e de bin seruir e leaument tot seit il meymes 

 compaignon al mouner e il deit couerir sa faude e treiller e 

 amender dedenz e dehors e les treches 4 reperailler e fere e 

 il deit gisir a la faude ly e son mastin. E il deit ses berbiz 

 bin pestre e bin strager e bin garder ke eles ne seient 

 morz ne detrez 5 de chens emblez ne adirez ne changer ne 

 ke eles ne pessent les mores ne les siches ne betumees por 

 receyure enfermetez e puriture par defaute de garde. Nul 

 bercher ne deit departir de ses berbiz pur aler a feyres ou a 

 marchiz ou a lutes ne a veilles ne a la tauerne sanz conge 

 prendre ou demander e sanz bon gardain de mettre en son 

 liu pur les berbiz garder ke nul damage ne vigne par sa 

 defaute. 



Toz les berbiz le seignur soient merche de vn merch e 

 nule mere berbiz ne seit trete outre la feste de nostre dame 6 



1 [maners.] 4 cleyes. 



2 [kant.] 3 ne destruz ne vourez. 



3 [les solz.] 6 la Natyuite. 



